Tønsberg

Tønsberg estas komunumo kaj urbo en la provinco Vestfold de Norvegio, kaj estas la administra centro de la provinco - inter 2020 kaj 2023 ĝi apartenis al pli vasta provinco Vestfold og Telemark, kiu post nur 4 jaroj estis remalfondita. La komunuma ĉefloko estas samnoma loĝloko Tønsberg. Laŭ la stato de 2026 en la komunumo vivis 60 246 loĝantoj sur areo de 329,26 kvadrataj kilometroj, kio rezultigas loĝdenson de 183 loĝantoj/km². Fine de 2026 en la komunumo vivis 60 246 loĝantoj. La komunuma teritorio limas okcidente al Stokke, nordokcidente al Re, norde al Horten, oriente al la Oslo-fjordo kaj sude al la komunumo kaj insulo Nøtterøy. Ĝi ampleksiĝis en 1988 kiam la antaŭa najbara komunumo Sem integriĝis en la komunuman teritorion. La urba centro de Tønsberg situas norde de la insulo Nøtterøy, sur duoninsulo inter la Tønsberg-fjordo okcidente kaj la fjorda baseno Træla oriente. La plej alta komunuma punkto estas la monteto Undrumsåsen, 145 metrojn super la marnivelo. La urba blazono estas la sola originale konservita mezepoka urba sigelo de 1349. Rilatoj al Esperanto En Tønsberg kun sia familio vivas la germandevena esperantistino Stephanie Schröder, kiu laboras kiel kuracistino pri infana kaj adoleskula psikiatrio kaj psikoterapio. Eksteraj ligiloj Oficiala retejo (norvege)